Die interessante Nederlander dr Oepke Noordmans (1871-1956) het ’n besondere kerkregtelike bydrae gelewer in die Nederlandse Hervormde Kerk se stryd om ’n nuwe kerkorde wat eintlik reeds in 1816 begin en eers op 1 Mei 1951 realiseer wanneer dié Kerk uiteindelik ’n nuwe kerkorde in gebruik neem.
Die leer oor die drie-enige God was in die beginjare van die Reformasie ’n saak wat nie bespreking uitgelok het nie. Die Reformatore het die beslissings van die Vroeë Kerk oor die Drie-eenheid kritiekloos aanvaar.